《承旷维宁寄诗并惠茶纻依韵奉答》
元代·刘崧

方叹残冬滞远游，忽承清贶满床头。石泉煮处疑山雨，野服成时称海鸥。

梅崦雪消云拥棹，华峰天净月窥楼。明年西上花如锦，载酒端期破旅愁。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。